CELEX: 32000R2371
Language: el
Date: 2000-10-23 00:00:00
Title: Κανονισμός (ΕΚ) αριθ. 2371/2000 του Συμβουλίου, της 23ης Οκτωβρίου 2000, για την τροποποίηση του κανονισμού (ΕΟΚ) αριθ. 2358/71 περί κοινής οργανώσεως της αγοράς στον τομέα των σπόρων για σπορά

Avis juridique important

|

32000R2371

Κανονισμός (ΕΚ) αριθ. 2371/2000 του Συμβουλίου, της 23ης Οκτωβρίου 2000, για την τροποποίηση του κανονισμού (ΕΟΚ) αριθ. 2358/71 περί κοινής οργανώσεως της αγοράς στον τομέα των σπόρων για σπορά  

Επίσημη Εφημερίδα αριθ. L 275 της 27/10/2000 σ. 0001 - 0001

Κανονισμός (ΕΚ) αριθ. 2371/2000 του Συμβουλίουτης 23ης Οκτωβρίου 2000για την τροποποίηση του κανονισμού (ΕΟΚ) αριθ. 2358/71 περί κοινής οργανώσεως της αγοράς στον τομέα των σπόρων για σποράΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπóψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2358/71 του Συμβουλίου, της 26ης Οκτωβρίου 1971, περί κοινής οργανώσεως της αγοράς στον τομέα των σπόρων για σπορά(1), και ιδίως το άρθρο 8 τρίτο εδάφιο,την πρόταση της Επιτροπής,Εκτιμώντας τα ακόλουθα:(1) Το άρθρο 8 του κανονισμού (ΕΟΚ) αριθ. 2358/71 παρέχει τη δυνατότητα στη Φινλανδία, με την επιφύλαξη αδείας εκ μέρους της Επιτροπής, να χορηγεί ενισχύσεις για ορισμένες ποσότητες σπόρων ποωδών φυτών και σπόρων δημητριακών, λόγω των ειδικών κλιματικών συνθηκών της χώρας αυτής.(2) Με βάση στοιχεία που απέστειλε η Φινλανδία, η Επιτροπή διαβίβασε στο Συμβούλιο την έκθεση που απαιτείται από το άρθρο 8 του κανονισμού (ΕΟΚ) αριθ. 2358/71. Η έκθεση αυτή δείχνει ότι οι ενισχύσεις που χορηγήθηκαν μεταξύ του 1995 και 1999 δεν έθιξαν τις συναλλαγές μεταξύ των κρατών μελών. Κατά συνέπεια, θα πρέπει να διατηρηθεί η δυνατότητα αυτή για τη Φινλανδία, με την επιφύλαξη αδείας εκ μέρους της Επιτροπής, να χορηγεί ενισχύσεις για την παραγωγή σπόρων για σπορά ποωδών φυτών και σπόρων για σπορά δημητριακών αλλά θα πρέπει να προβλεφθεί νέα έκθεση της Επιτροπής πριν από την 1η Ιανουαρίου 2006, η οποία θα συνοδεύεται από τις αναγκαίες προτάσεις,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο άρθρο 8 του κανονισμού (ΕΟΚ) αριθ. 2358/71, το τελευταίο εδάφιο αντικαθίσταται από το ακόλουθο κείμενο:"Πριν από την 1η Ιανουαρίου 2006, η Επιτροπή, βάσει στοιχείων που παρέχει σε εύθετο χρόνο η Φινλανδία, διαβιβάζει στο Συμβούλιο έκθεση για τα αποτελέσματα των ενισχύσεων που εγκρίθηκαν, συνοδευόμενη από τις αναγκαίες προτάσεις."Άρθρο 2Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Λουξεμβούργο, 23 Οκτωβρίου 2000.Για το ΣυμβούλιοΟ ΠρόεδροςJ. Glavany(1) ΕΕ L 246 της 5.11.1971, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1405/1999 (ΕΕ L 164 της 30.6.1999 σ. 17).